CELEX: 32018D1698
Language: lv
Date: 2018-11-09 00:00:00
Title: Komisijas Īstenošanas lēmums (ES) 2018/1698 (2018. gada 9. novembris) par konkrētiem aizsargpasākumiem saistībā ar Āfrikas cūku mēri Bulgārijā (izziņots ar dokumenta numuru C(2018) 7543) (Dokuments attiecas uz EEZ.)

12.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 282/15
               
            
         KOMISIJAS ĪSTENOŠANAS LĒMUMS (ES) 2018/1698
         (2018. gada 9. novembris)
         par konkrētiem aizsargpasākumiem saistībā ar Āfrikas cūku mēri Bulgārijā
         
            
               (izziņots ar dokumenta numuru C(2018) 7543)
            
         
         (Autentisks ir tikai teksts bulgāru valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
                  
               
                     (2)
                  
                  
                     Ja Āfrikas cūku mēri konstatē savvaļas cūkām, pastāv risks, ka slimības ierosinātājs varētu izplatīties uz citām savvaļas cūku populācijām un uz cūku audzētavām. Tādējādi, veicot dzīvu cūku vai to produktu tirdzniecību, tas var izplatīties no vienas dalībvalsts uz citu dalībvalsti un uz trešām valstīm.
                  
               
                     (3)
                  
                  
                     Ar Padomes Direktīvu 2002/60/EK (3) ir noteikts Savienības pasākumu minimums Āfrikas cūku mēra kontrolei. Konkrēti, Direktīvas 2002/60/EK 15. pants paredz konkrētus pasākumus, kas veicami pēc tam, kad apstiprināts viens vai vairāki Āfrikas cūku mēra gadījumi savvaļas cūkām.
                  
               
                     (4)
                  
                  
                     Bulgārija ir informējusi Komisiju par to, kāda ir pašreizējā situācija saistībā ar Āfrikas cūku mēri tās teritorijā, un saskaņā ar Direktīvas 2002/60/EK 15. pantu ir veikusi vairākus pasākumus, tostarp noteikusi inficēto zonu, kurā piemēro minētās direktīvas 15. pantā minētos pasākumus, lai nepieļautu šīs slimības izplatīšanos.
                  
               
                     (5)
                  
                  
                     Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis nepamatoti uzliek tirdzniecības šķēršļus, ir nepieciešams sadarbībā ar Bulgāriju Savienības līmenī noteikt ar Āfrikas cūku mēri inficēto zonu minētajā dalībvalstī.
                  
               
                     (6)
                  
                  
                     Līdz ar to šā lēmuma pielikumā būtu jānorāda inficētā zona, kas noteikta Bulgārijā, un būtu jānosaka šādas zonas pastāvēšanas ilgums. Šāds ilgums tika noteikts, ņemot vērā slimības epidemioloģiju un laiku, kāds vajadzīgs, lai īstenotu pasākumus saskaņā ar Direktīvu 2002/60/EK.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Bulgārija nodrošina, ka tās noteiktajā inficētajā zonā, kurā piemērojami Direktīvas 2002/60/EK 15. pantā paredzētie pasākumi, ir ietverti vismaz tie apgabali, kuri norādīti šā lēmuma pielikumā.
         
         
            2. pants
            Šo lēmumu piemēro līdz 2019. gada 10. februārim.
         
         
            3. pants
            Šis lēmums ir adresēts Bulgārijas Republikai.
         
         
            Briselē, 2018. gada 9. novembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
      
      
         
            PIELIKUMS
            
                        Apgabali, kuri Bulgārijā noteikti kā inficētā zona, kā minēts 1. pantā
                     
                     
                        Datums, līdz kuram piemērojams
                     
                  
                        Dobričas reģionā:
                        
                                    —
                                 
                                 
                                    Kavarnas pašvaldībā:
                                    
                                                —
                                             
                                             
                                                
                                                   Balgarevo,
                                             
                                          
                                                —
                                             
                                             
                                                
                                                   Kavarna,
                                             
                                          
                                                —
                                             
                                             
                                                
                                                   Sveti Nikola,
                                             
                                          
                                                —
                                             
                                             
                                                
                                                   Kamen Bryag,
                                             
                                          
                                                —
                                             
                                             
                                                
                                                   Hadzhi Dimitar,
                                             
                                          
                                                —
                                             
                                             
                                                
                                                   Poruchik Chunchevo,
                                             
                                          
                              
                                    —
                                 
                                 
                                    Šablas pašvaldībā:
                                    
                                                —
                                             
                                             
                                                
                                                   Gorun,
                                             
                                          
                                                —
                                             
                                             
                                                
                                                   Tiulenovo.
                                             
                                          
                              
                     
                        2019. gada 10. februāris